TOT hiertoe en nie verder nie! ’n Polisieman staan gister met sy vuurwapen wag oor ’n gewonde rower wat oomblikke tevore by die Pink Palace-winkelsentrum in Riebeeckstad by Welkom geskiet is. Foto: Tom de wet
Die 12-jarige Zurika Labuschagne moes egter ná die voorval deur ’n dokter vir skok behandel word en sy sal waarskynlik sielkundige behandeling moet kry.
Sy het dadelik vir haar ouers geskreeu hulle moet die deur toemaak en het agter die rakke ingehardloop. Mev. Labuschagne het die paniekknoppie gedruk en terselfdertyd Shepherd Alarms gebel.
Die polisie was ook oomblikke later daar en vir vier van die ses rowers was daar toe geen wegkomkans nie.
Een van hulle is in die supermark in die voorarm en bors geskiet, en ’n tweede is reg voor die drankwinkel se deur deur ’n koeël in die been platgetrek.
Kort nadat hy by die poskantoor in die agterkant van die winkel weg is en doodluiters na die uitgang begin stap het, het die skote begin klap.
’n Motor wat verlede week by ’n dokter in die woonbuurt gesteel is en nou deur die rowers gebruik is, het sonder enige nommerplate voor die supermark gestaan.